CELEX: E2017J0004
Language: da
Date: 2018-03-21 00:00:00
Title: Domstolens dom af 21. marts 2018 i sag E-4/17 — EFTA-Tilsynsmyndigheden mod Kongeriget Norge (EFTA-stats manglende opfyldelse af sine forpligtelser — direktiv 2004/18/EF — offentlige indkøb — offentlig kontrakt — koncessionskontrakt om offentlige bygge- og anlægsarbejder)

26.7.2018   
            
            
               DA
            
            
               Den Europæiske Unions Tidende
            
            
               C 264/16
            
         
      DOMSTOLENS DOM
      af 21. marts 2018
      i sag E-4/17
      EFTA-Tilsynsmyndigheden mod Kongeriget Norge
      
         (EFTA-stats manglende opfyldelse af sine forpligtelser — direktiv 2004/18/EF — offentlige indkøb — offentlig kontrakt — koncessionskontrakt om offentlige bygge- og anlægsarbejder)
      
      (2018/C 264/10)
      I sag E-4/17, EFTA-Tilsynsmyndigheden mod Kongeriget Norge, hvori der er nedlagt påstand om, at det fastslås, at Kongeriget Norge ved på ukorrekt vis at have klassificeret en offentlig kontrakt om opførelse og drift af en parkeringskælder under Torvet i Kristiansand som en »koncessionskontrakt om tjenesteydelser« snarere end en »koncessionskontrakt om offentlige bygge- og anlægsarbejder« og ved at gennemføre en udbudsprocedure, som ikke er i overensstemmelse med kravene i EFTA-reglerne vedrørende offentlige kontrakter har tilsidesat bestemmelserne i den retsakt, der er omhandlet i punkt 2 i bilag XVI til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter) sammenholdt med den retsakt, der er omhandlet i punkt 6a i bilag XVI til EØS-aftalen (Europa-Parlamentets og Rådets forordning (EF) nr. 2195/2002 af 5. november 2002 om det fælles glossar for offentlige kontrakter (CPV), har Domstolen, sammensat af præsidenten Páll Hreinsson og dommerne Per Christiansen (refererende dommer) og Nicole Kaiser (ad hoc-dommer), afsagt dom den 21. marts 2018.
      Domskonklusionen lyder således:
      
                  1.
               
               
                  Kongeriget Norge har i forbindelse med en udbudsprocedure, der blev gennemført af Kristiansand kommune i 2015 om opførelse og drift af en parkeringskælder under Torvet i Kristiansand, tilsidesat sine forpligtelser i henhold til Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, der er omhandlet i punkt 2 i bilag XVI til aftalen om Det Europæiske Økonomiske Samarbejdsområde ved ikke at:
                  
                              i)
                           
                           
                              offentliggøre en udbudsbekendtgørelse i hele EØS i overensstemmelse med de lovmæssige krav i direktivets artikel 58, stk. 3
                           
                        
                              ii)
                           
                           
                              anvende et fuldstændigt og tilstrækkeligt sæt CPV-koder, hvilket er i strid med direktivets artikel 58, stk. 2, sammenholdt med artikel 1, stk. 14, i Europa-Parlamentets og Rådets forordning (EF) nr. 2195/2002 af 5. november 2002 om det fælles glossar for offentlige kontrakter (CPV), der er omhandlet i punkt 6a i bilag XVI til EØS-aftalen og
                           
                        
                              iii)
                           
                           
                              overholde minimumsfristen for indgivelse af ansøgninger i en udbudsprocedure som fastsat i direktivets artikel 59.
                           
                        
            
                  2.
               
               
                  Kongeriget Norge tilpligtes at betale sagens omkostninger.